Nordjyllands Beredskab blev lørdag eftermiddag kaldt ud til det, der i første omgang lød som en drukneulykke. Det viste sig dog, at en mand var blevet dårlig i nærheden af Uggerby Å. Det oplyser Henrik Bech, der er vagtchef ved Nordjyllands Politi. Da dem, manden var i selskab med, ikke kunne oplyse en specifik adresse, blev redningshelikopteren sendt i luften, og efter omkring en time lykkedes det endelig at finde frem til manden. Han blev straks fløjet på Aalborg Universitetshospital.

Opsummering:
Redningshelikopter var i luften, da beredskabet havde svært ved at lokalisere mand, som havde fået et ildebefindende.